ΠΡΟΤΑΣΗ ΤΗΣ ΕΠΙΤΡΟΠΗΣ σχετικά με τον καθορισμό των τιμών των γεωργικών προϊόντων - ΤΟΜΟΣ III Νομοθετικές πράξεις - Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τον καθορισμό, για την περίοδο εμπορίας 2000/2001, των παράγωγων τιμών παρέμβασης της λευκής ζάχαρης, της τιμής παρέμβασης της ακατέργαστης ζάχαρης, των ελάχιστων τιμών των ζαχαρότευτλων Α και των ζαχαρότευτλων Β, καθώς και του ποσού απόδοσης για την εξίσωση των εξόδων αποθεματοποίησης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2038/1999 του Συμβουλίου της 13ης Σεπτεμβρίου 1999 περί κοινής οργανώσεως αγοράς στον τομέα της ζάχαρης [1], και ιδίως το άρθρο 3 παράγραφος 5, το άρθρο 5 παράγραφος 4 και το άρθρο 8 παράγραφος 4,

[1] ΕΕ L 252 της 25.9.1999, σ. 1.

την πρόταση της Επιτροπής [2],

[2] ΕΕ C

Εκτιμώντας τα εξής:

(1) Ο κανονισμός (ΕΚ) αριθ. .../... του Συμβουλίου, της ..., για τον καθορισμό, για την περίοδο εμπορίας 2000/2001, ορισμένων τιμών στον τομέα της ζάχαρης και του ποιοτικού τύπου των ζαχαρότευτλων [3], καθόρισε την τιμή παρέμβασης της λευκής ζάχαρης σε 63,19 EUR/100 kg που ισχύει για τις μη ελλειμματικές ζώνες.

[3] βλ. σελίδα ... της παρούσας Επίσημης Εφημερίδας.

(2) Το άρθρο 3 παράγραφος 1 του κανονισμού (ΕΚ) αριθ. 2038/1999 προβλέπει ότι οι παράγωγες τιμές παρέμβασης της λευκής ζάχαρης καθορίζονται για κάθε μία από τις ελλειμματικές ζώνες. Για τον καθορισμό αυτό, ενδείκνυται να ληφθούν υπόψη οι σε περιφερειακό επίπεδο διαφορές των τιμών της ζάχαρης που μπορούν να υποτεθούν, σε περίπτωση κανονικής συγκομιδής και ελεύθερης κυκλοφορίας της ζάχαρης, βάσει των φυσικών συνθηκών διαμόρφωσης των τιμών της αγοράς.

(3) Προβλέπεται κατάσταση ελλειμματικού εφοδιασμού στις ζώνες παραγωγής της Ιρλανδίας και του Ηνωμένου Βασιλείου, της Ισπανίας, της Πορτογαλίας και της Φινλανδίας.

(4) Το άρθρο 3 παράγραφος 5 του κανονισμού (ΕΚ) αριθ. 2038/1999 προβλέπει τον καθορισμό μιας τιμής παρέμβασης για την ακατέργαστη ζάχαρη. Η εν λόγω τιμή πρέπει να καθοριστεί βάσει της τιμής παρέμβασης για τη λευκή ζάχαρη.

(5) Ο κανονισμός (ΕΚ) αριθ. .../... καθόρισε την τιμή βάσης των ζαχαρότευτλων σε 47,67 EUR/t. Το άρθρο 5 παράγραφος 2 του κανονισμού (ΕΚ) αριθ. 2038/1999 προβλέπει ότι η ελάχιστη τιμή που πρέπει να καθοριστεί για τα ζαχαρότευτλα Α είναι ίση με 98% της τιμής βάσης των ζαχαρότευτλων και η ελάχιστη τιμή που πρέπει να καθοριστεί για τα ζαχαρότευτλα Β είναι καταρχήν ίση με 68% της εν λόγω τιμής βάσης, με την επιφύλαξη του άρθρου 33 παράγραφος 5 του ιδίου κανονισμού.

(6) Το άρθρο 5 του κανονισμού (ΕΟΚ) αριθ. 1358/77 του Συμβουλίου της 20ής Ιουνίου 1977, για τη θέσπιση των γενικών κανόνων εξίσωσης των εξόδων αποθεματοποίησης στον τομέα της ζάχαρης και για την κατάργηση του κανονισμού (ΕΟΚ) αριθ. 750/68 [4], όπως τροποποιήθηκε τελευταία με τον κανονισμό (ΕΟΚ) αριθ. 3042/78 [5], προβλέπει ότι το ποσό της απόδοσης στο πλαίσιο της εξίσωσης των εξόδων αποθεματοποίησης καθορίζεται, κατά μήνα και κατά μονάδα βάρους, λαμβάνοντας υπόψη τα έξοδα χρηματοδότησης, τα έξοδα ασφαλείας και τα ειδικά έξοδα της αποθεματοποίησης. Για τα έξοδα χρηματοδότησης, πρέπει να ληφθεί υπόψη επιτόκιο 3,75%,

[4] ΕΕ L 156 της 25.6.1977, σ. 4.

[5] ΕΕ L 361 της 23.12.1978, σ. 8.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Για τις ελλειμματικές ζώνες της Κοινότητας, η παράγωγη τιμή παρέμβασης της λευκής ζάχαρης καθορίζεται σε:

α) 64,65 EUR/100 kg για όλες τις ζώνες της Ιρλανδίας και του Ηνωμένου Βασιλείου·

β) 64,65 EUR/100 kg για όλες τις ζώνες της Πορτογαλίας·

γ) 64,65 EUR/100 kg για όλες τις ζώνες της Φινλανδίας·

δ) 64,88 EUR/100 kg για όλες τις ζώνες της Ισπανίας.

’ρθρο 2

Η τιμή παρέμβασης της ακατέργαστης ζάχαρης καθορίζεται σε 52,37 EUR/100 kg.

’ρθρο 3

1. Η ελάχιστη τιμή των ζαχαρότευτλων Α, που ισχύει στην Κοινότητα, καθορίζεται σε 46,72 EUR/t.

2. Με την επιφύλαξη της εφαρμογής του άρθρου 33 παράγραφος 5 του κανονισμού (ΕΚ) αριθ. 2038/1999, η ελάχιστη τιμή των ζαχαρότευτλων Β, που ισχύει στην Κοινότητα, καθορίζεται σε 32,42 EUR/t.

’ρθρο 4

Το ποσό της απόδοσης που αναφέρεται στο άρθρο 8 του κανονισμού (ΕΚ) αριθ. 2038/1999 καθορίζεται σε 0,33 EUR/100 kg λευκής ζάχαρης ανά μήνα.

’ρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για την περίοδο εμπορίας 2000/2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος